Priekšlikums padomes Lemumam, ar ko atļauj laist tirgū desas, kam pievienoti fitosterīni/fitostanoli, kā jaunu pārtikas produktu vai jaunu pārtikas produktu sastāvdaļu saskaņā ar Eiropas Parlamenta un Padomes Regulu (EK) Nr. 258/97 /* COM/2005/0341 galīgā redakcija */





[pic] | EIROPAS KOPIENU KOMISIJA | Briselē, 28.7.2005 COM(2005) 341 galiga redakcija Priekšlikums PADOMES LĒMUMAM, ar ko atļauj laist tirgū desas, kam pievienoti fitosterīni/fitostanoli, kā jaunu pārtikas produktu vai jaunu pārtikas produktu sastāvdaļu saskaņā ar Eiropas Parlamenta un Padomes Regulu (EK) Nr. 258/97 (iesniegusi Komisija) PASKAIDROJUMA RAKSTS Pouttu Ltd. 2000. gada 30. martā saskaņā ar 4. pantu Regulā (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām, Somijas kompetentajām iestādēm iesniedza pieprasījumu, lai laistu tirgū pārtiku, kam pievienoti fitosterīni, kā jaunu pārtikas produktu vai jaunas pārtikas produktu sastāvdaļas. Somijas sākotnējā novērtējuma ziņojumā secināts, ka fitosterīni lietošanai pārtikā ir droši. Taču citas dalībvalstis izteica pamatotus iebildumus, ka tos laiž tirgū kā jaunus pārtikas produktus vai jaunu pārtikas produktu sastāvdaļas. Tādēļ saskaņā ar Regulas 258/97 7. panta 1. punktu bija jāpieņem atļaujas lēmums, izmantojot komitoloģijas procedūru. Ņemot vērā dalībvalstu iebildumus, Komisija lūdza agrākajai Pārtikas zinātniskajai komitejai (SCF) sniegt atzinumu, un tas tika sniegts 2003. gada 5. martā. PZK savā atzinumā par atļaujas pieteikumiem attiecībā uz dažādiem ar augu sterīniem bagātinātiem pārtikas produktiem, tostarp par Pouttu Ltd. pieteikumu, secināja, ka fitosterīnu pievienošana nav kaitīga ar noteikumu, ka patēriņa deva nepārsniedz 3 gramus dienā. Turklāt Pārtikas zinātniskās komitejas (PZK) 2002. gada 26. septembra atzinumā "Vispārīgas atziņas par paaugstinātas fitosterīnu līmeņu uzņemšanas no dažādiem uztura avotiem ilglaicīgo ietekmi, jo īpaši attiecībā uz β-karotīnu" norādīts, ka nav pierādīti papildu ieguvumi, pārsniedzot 3 gramu fitosterīnu dienas devu, un lielu devu uzņemšana var izraisīt nevēlamu iedarbību, tāpēc vajadzētu izvairīties no augu sterīnu uzņemšanas lielākā devā nekā 3 grami dienā. Ņemot to vērā, 2004. gada 30. aprīlī Pastāvīgajā pārtikas aprites un dzīvnieku veselības komitejā balsošanai tika iesniegts Komisijas lēmuma projekts, ar ko atļauj laist tirgū desas, kam pievienoti fitosterīni/fitostanoli, kā jaunu pārtikas produktu vai jaunu pārtikas produktu sastāvdaļu. Vienpadsmit dalībvalstis balsoja pret, trīs dalībvalstis balsoja par, un viena dalībvalsts atturējās. Komiteja sniedza negatīvu atzinumu par Komisijas iesniegto projektu. Tādēļ saskaņā ar Regulas Nr. 258/97 13. panta 4. punkta b) apakšpunktu un saskaņā ar Padomes Lēmuma 1999/468/EK 5. pantu Komisijai jāiesniedz Padomei priekšlikums par veicamajiem pasākumiem un Padomei trīs mēnešu laikā jāpieņem lēmums ar kvalificēto balsu vairākumu un jāinformē Eiropas Parlaments, kas var pieņemt nostāju saskaņā ar minētā lēmuma 8. pantu. Priekšlikums PADOMES LĒMUMAM, ar ko atļauj laist tirgū desas, kam pievienoti fitosterīni/fitostanoli, kā jaunu pārtikas produktu vai jaunu pārtikas produktu sastāvdaļu saskaņā ar Eiropas Parlamenta un Padomes Regulu (EK) Nr. 258/97 EIROPAS SAVIENĪBAS PADOME, ņemot vērā Eiropas Kopienas dibināšanas līgumu, ņemot vērā Eiropas Parlamenta un Padomes 1997. gada 27. janvāra Regulu (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām[1], un jo īpaši tās 7. pantu, ņemot vērā Komisijas priekšlikumu, tā kā (1) Pouttu Ltd. 2000. gada 30. martā iesniedza Somijas kompetentajām iestādēm pieprasījumu kā jaunus pārtikas produktus vai jaunas pārtikas produktu sastāvdaļas laist tirgū pārtikas produktus ar pievienotiem fitosterīniem. (2) Somijas kompetentās iestādes 2000. gada 23. oktobrī izdeva sākotnējo novērtējuma ziņojumu. (3) Somijas kompetentā pārtikas nekaitīguma novērtēšanas iestāde savā sākotnējā novērtējuma ziņojumā secināja, ka fitosterīni/fitostanoli nav kaitīgi lietošanai pārtikā. (4) Komisija 2000. gada 12. decembrī nosūtīja šo sākotnējo novērtējuma ziņojumu visām dalībvalstīm. (5) 60 dienu laikposmā, kas noteikts regulas 6. panta 4. punktā, saskaņā ar minēto noteikumu tika izvirzīti pamatoti iebildumi pret produktu tirdzniecību. (6) Pārtikas zinātniskās komitejas (PZK) 2002. gada 26. septembra atzinumā "Vispārīgas atziņas par paaugstinātas fitosterīnu līmeņu uzņemšanas no dažādiem uztura avotiem ilglaicīgo ietekmi, jo īpaši attiecībā uz (-karotīnu" norādīts, ka nav pierādīts papildu labums, pārsniedzot 3 gramu fitosterīnu dienas devu, un lielu devu uzņemšana var izraisīt nevēlamu iedarbību, tāpēc vajadzētu izvairīties no augu sterīnu uzņemšanas lielākā devā nekā 3 grami dienā. (7) Turklāt PZK 2003. gada 5. marta atzinumā par atļaujas pieteikumiem attiecībā uz dažādiem ar augu sterīniem bagātinātiem pārtikas produktiem atkārtoti uzsvēra bažas par kumulatīvo iedarbību, uzņemot tos ar dažādiem produktiem, kuriem pievienoti fitosterīni. Taču attiecībā uz Pouttu Ltd. pieteikumu PZK apstiprināja, ka fitosterīnu pievienošana virknei gaļas produktu ir droša. (8) Lai novērstu bažas par fitosterīnu/fitostanolu kumulatīvo iedarbību, uzņemot tos ar dažādiem produktiem, Pouttu Ltd. piekrita ierobežot sākotnējo pieteikumu attiecībā uz desām ar samazinātu tauku saturu. (9) Komisijas Regulā (EK) Nr. 608/2004 par tādas pārtikas un pārtikas sastāvdaļu marķēšanu, kam pievienoti fitosterīni, fitosterīnu esteri, fitostanoli un/vai fitostanolu esteri[2], noteikts, ka patērētājiem jāsaņem visa nepieciešamā informācija, lai nepieļautu pievienoto fitosterīnu/fitostanolu pārmērīgu uzņemšanu. (10) Pastāvīgā pārtikas aprites un dzīvnieku veselības komiteja nav sniegusi pozitīvu atzinumu, IR PIEŅĒMUSI ŠO LĒMUMU. 1. pants Tiek atļauts laist Kopienas tirgū 1. pielikumā minētos pārtikas produktus un pārtikas produktu sastāvdaļas, kam pievienoti 2. pielikumā norādītie fitosterīni/fitostanoli, turpmāk - produkti. 2. pants Produkti jānoformē tādā veidā, lai tos varētu viegli sadalīt atsevišķās porcijās, kas satur vai nu minimālo 3 g fitosterīnu/fitostanolu devu (lietojot vienu porciju dienā), vai maksimālo 1 g fitosterīnu/fitostanolu devu (lietojot trīs porcijas dienā). Šķēlītēs sagrieztas desas iepako porcijās. 3. pants Šis lēmums ir adresēts uzņēmumam Pouttu Ltd., Vanha Talvitie 11 C, FIN - 00580 Helsinki. Briselē, Padomes vārdā — priekšsēdētājs 1. pielikums 1. pantā minētie produkti Desas ar samazinātu tauku saturu (kopējais tauku saturs ≤ 10%; piesātinātie tauki ≤ 5%). 2. pielikums Pārtikai un pārtikas sastāvdaļām pievienojamo fitosterīnu un fitostanolu specifikācija Definīcija: Fitosterīni un fitostanoli ir sterīni un stanoli, kas vai nu ekstrahēti no augiem un noformēti kā brīvie sterīni un stanoli, vai esterificēti ar pārtikas taukskābi. Sastāvs (pēc GC-FID vai ekvivalentas metodes): ( 80% (-sitosterīns ( 15% (-sitostanols ( 40% kampesterīns ( 5% kampestanols ( 30 % stigmasterīns ( 3% brasikasterīns ( 3% citi sterīni un stanoli Piesārņojums/tīrība (pēc GC-FID vai ekvivalentas metodes) Visiem fitosterīniem un fitostanoliem, kas ekstrahēti no citiem avotiem, kuri nav pārtikā izmantojama augu eļļa, ir jābūt bez piemaisījumiem, ko vislabāk nodrošināt, sasniedzot fitosterīnu un fitostanolu sastāvdaļu tīrības pakāpi, kas ir lielāka par 99 %. [1] OV L 43, 14.02.1997., 1. lpp. [2] OV L 97, 1.4.2004., 44. lpp.